SET พรุ่งนี้ไซด์เวย์ ตลาดลังเลแนวโน้มเฟดขึ้นดอกเบี้ย
โบรกฯมองแนวโน้มการลงทุนในวันพรุ่งนี้ (24 พ.ค.) เชื่อว่า ตลาดคงจะแกว่ง Sideway เพื่อรอปัจจัยใหม่เข้ามา พร้อมให้แนวรับ 1,374-1,370 จุด ส่วนแนวต้าน 1,387-1,394 จุด
23 พ.ค. 2559

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยถึง (23 พ.ค.) ตลาดเป็นภาพของการแกว่ง Sideway ถึง Sideway Down โดยดัชนีฯปรับตัวลงต่อเนื่อง ทำให้ Underperform ตลาดหุ้นอื่นในภูมิภาคเอเชียที่มีสัญญาณการรีบาวด์ราว 0.4-0.5%
โดยตลาดบ้านเรารับแรงกดดันจากแรงขายของหุ้นในกลุ่มพลังงาน และกลุ่ม ICT แม้ว่าจะมีหุ้น AOT และหุ้นในกลุ่มโรงพยาบาลช่วยพยุงตลาดฯ รวมถึงมีแรงซื้อหุ้นในกลุ่มแบงก์บ้าง แต่วอลุ่มเทรดของตลาดฯก็ถือว่ายังบางอยู่ และหลักๆ ยังมาจากเรื่องเดิมที่ตลาดฯยังไม่มีปัจจัยหนุนใหม่ และยังกังวลเรื่องการปรับขึ้นอัตราดอกเบี้ยของธนาคารกลางสหรัฐฯ (FED)
แนวโน้มการลงทุนในวันพรุ่งนี้ (24 พ.ค.) เชื่อว่า ตลาดคงจะแกว่ง Sideway เพื่อรอปัจจัยใหม่เข้ามา พร้อมให้แนวรับ 1,374-1,370 จุด ส่วนแนวต้าน 1,387-1,394 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
ADVANC มูลค่าการซื้อขาย 2,341.80 ล้านบาท ปิดที่ 151.00 บาท ลดลง 5.00 บาท
IVL มูลค่าการซื้อขาย 1,802.90 ล้านบาท ปิดที่  29.50 บาท ลดลง 0.75 บาท
PTT มูลค่าการซื้อขาย 1,762.98 ล้านบาท ปิดที่ 299.00 บาท ลดลง 4.00 บาท
SCC มูลค่าการซื้อขาย 1,346.53 ล้านบาท ปิดที่ 472.00 บาท ลดลง 8.00 บาท
AOT มูลค่าการซื้อขาย 1,081.70 ล้านบาท ปิดที่ 396.00 บาท เพิ่มขึ้น 3.00 บาท